Aktivistja e mjedisit inkurajon nxënësit
Erin Brockovich u shpjegoi punën e saj nxënësve të një shkolle të mesme, të cilët vizituan Universitetin e Kalifornisë në Los Anxheles
Para më shumë se 10 vjetësh, aktivistja Erin Brockovich, ishte subjekti i një filmi me titull emrin e saj, i luajtur nga ylli i Hollivudit, Julia Roberts. Ngjarja kishte të bënte me një qytet që u ngrit kundër një kompanie energjitike për rrjedhjen e një kimikati në ujin e tyre të pijshëm. Siç vihet në dukje në materialin në vazhdim, aktivistja e mjedisit vazhdon të jetë aktive, madje po e përdor përvojën e saj personale për të frymëzuar të rinjtë. Sikurse u thotë nxënësve, Erin Brockovich nuk kishte njohuri shkencore, madje ajo mësoi rreth ligjit kur punonte për një avokat. Historia e saj përshkruhet në filmin e vitit 2000, Erin Brockovich, në të cilin Julia Roberts fitoi çmimin Oscar për rolin e aktivistes. Brockovich ndihmoi që qyteti Hinkley i Kalifornisë të fitonte 333 milion dollarë dëmshpërblim në një akt padi kundër Kompanisë Pacific të gazit dhe rrymës elektrike për rrjedhjen e një kimikati në ujin e pijshëm të qytetit. Sot, aktivistja e mjedisit vazhdon të ndjekë nga afër raportet e ndotjes së mjedisit, që banorët besojnë se janë të lidhura me probleme shëndetsore. Erin ka kritikët e saj, të cilët vënë në pikpyetje përdorimin e statistikave prej saj, megjithëse edhe ata thonë se ajo është një forcë, që duhet njohur. Brockovich u shpjegoi punën e saj këtyre nxënësve të një shkolle të mesme, të cilët vizituan kampusin e Universitetit të Kalifornisë në Los Angeles, për të mësuar më shumë rreth shkencës. Për 15 vjeçaren Samantha Magallanes, kjo histori e ndotjes së mjedisit është personale për të. Disa prej këtyre fëmijëve shpresojnë të studjojnë në fushën e shkencës dhe fusha të lidhura me të, si Seleni Rivas, e cila shpreson të bëhet mami për të ndihmuar në lindjen e bebeve. Mësuesi i shkencës së kompjuterve, Steve Scanlan donte që nxënësit të dëgjonin prej Erin Brockovich-it, e cila ka pasur ndikim tek komuniteti i saj. Ky mesazh frymëzoi nxënësin Jerome Caco. Brockovich thotë se ajo u rekomandon nxënësve që të bëjnë pyetje të vështira dhe të kërkojnë vetë përgjigjet.